Два тыдні інтэнсіўнай працы ў майстэрні, на пленэры для жывапісцаў перамяжоўваліся з культурнымі мерапрыемствамі. Сёлета падзею прысвяцілі аб’яднанню нацый, і мастакі розных краін — людзі, якія закліканы несці асвету і дабро, паказалі прыклад яднання культур, сутворчасці для людзей з усяго свету. Падчас пленэру мастакі Арэфы Дам, Саід Земар, Лела Гелеішвілі, Зу Сані, Анатоль Концуб і я наведалі гімназію, дзе сустрэліся з навучэнцамі ды распавялі пра культуру сваіх краін.